CELEX: 22020D0336
Language: hu
Date: 2019-12-13 00:00:00
Title: Az EGT Vegyes Bizottság 318/2019 határozata (2019. december 13.) az Európai Gazdasági Térségről szóló megállapodás XIII. mellékletének (Közlekedés) módosításáról [2020/336]

5.3.2020   
               
               
                  HU
               
               
                  Az Európai Unió Hivatalos Lapja
               
               
                  L 68/74
               
            
         AZ EGT VEGYES BIZOTTSÁG 318/2019 HATÁROZATA
         (2019. december 13.)
         az Európai Gazdasági Térségről szóló megállapodás XIII. mellékletének (Közlekedés) módosításáról [2020/336]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az egységes európai égboltra vonatkozó teljesítmény- és díjszámítási rendszer létrehozásáról, valamint a 390/2013/EU és a 391/2013/EU végrehajtási rendelet hatályon kívül helyezéséről szóló, 2019. február 11-i (EU) 2019/317 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2019/317 végrehajtási rendelet 2020. január 1-jei hatállyal hatályon kívül helyezi az EGT-megállapodásba foglalt 390/2013/EU (2) és 391/2013/EU (3) bizottsági végrehajtási rendeletet, amelyet következésképpen el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás XIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. melléklete a következőképpen módosul:
            
                        1.
                     
                     
                        A szöveg a 66xj. pont ((EU) 2019/123 bizottsági végrehajtási rendelet) után a következő ponttal egészül ki:
                        
                                    „66xk.
                                 
                                 
                                    
                                       32019 L 0317: A Bizottság (EU) 2019/317 végrehajtási rendelete (2019. február 11.) az egységes európai égboltra vonatkozó teljesítmény- és díjszámítási rendszer létrehozásáról, valamint a 390/2013/EU és a 391/2013/EU végrehajtási rendelet hatályon kívül helyezéséről (HL L 56., 2019.2.25., 1. o.).
                                    A végrehajtási rendelet rendelkezései e megállapodás alkalmazásában a következő kiigazításokkal értendők:
                                    
                                                a)
                                             
                                             
                                                A megállapodás 1. jegyzőkönyvének rendelkezéseitől eltérve, a »tagállam(ok)« kifejezés, a végrehajtási rendeletbeli értelmezésen túlmenően, az EFTA-államokat is magában foglalja.
                                             
                                          
                                                b)
                                             
                                             
                                                Az EFTA-államok tekintetében a »hálózatirányító« kifejezés az EFTA-államok Állandó Bizottsága által kijelölt hálózatirányítóra vonatkozik.
                                             
                                          
                                                c)
                                             
                                             
                                                Az EFTA-államok tekintetében a »teljesítmény-felülvizsgálati szerv« az EFTA-államok Állandó Bizottsága által kijelölt teljesítmény-felülvizsgálati szervre vonatkozik.
                                             
                                          
                                                d)
                                             
                                             
                                                A 14. cikk (1) bekezdése a következő albekezdéssel egészül ki:
                                                »Amennyiben az értékelés egy vagy több uniós tagállamot és egy vagy több EFTA-államot érintő teljesítménytervekre és teljesítménycélokra vonatkozik, úgy az értékelést az EFTA-állam(ok) tekintetében az EFTA Felügyeleti Hatóság, az EU-tagállam(ok) tekintetében pedig a Bizottság végzi el. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el az e cikk által létrehozott eljárás egésze folyamán.«.
                                             
                                          
                                                e)
                                             
                                             
                                                A 15. cikk (1) bekezdése az alábbi albekezdéssel egészül ki:
                                                »Amennyiben az értékelés egy vagy több uniós tagállamot és egy vagy több EFTA-államot érintő teljesítménycélokra vonatkozik, úgy az értékelést az EFTA-állam(ok) tekintetében az EFTA Felügyeleti Hatóság, az EU-tagállam(ok) tekintetében pedig a Bizottság végzi el. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el az e cikk által létrehozott eljárás egésze folyamán.«.
                                             
                                          
                                                f)
                                             
                                             
                                                A 18. cikk (1) bekezdése az alábbi albekezdéssel egészül ki:
                                                »Amennyiben az indokolt kérelem egy vagy több uniós tagállamot és egy vagy több EFTA-államot érintő teljesítménycélokra vonatkozik, úgy az értékelést az EFTA-állam(ok) tekintetében az EFTA Felügyeleti Hatóság, az EU-tagállam(ok) tekintetében pedig a Bizottság végzi el. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el az e cikk által létrehozott eljárás egésze folyamán.«.
                                             
                                          
                                                g)
                                             
                                             
                                                A 19. cikk (2) bekezdése az alábbi albekezdéssel egészül ki:
                                                »Amennyiben a hálózati teljesítményterv a Bizottság által kijelölt hálózatirányítóra és az EFTA-államok Állandó Bizottsága által kijelölt hálózatirányítóra egyaránt vonatkozik, a Bizottság és az EFTA Felügyeleti Hatóság együttműködnek annak érdekben, hogy azonos álláspontokat fogadjanak el.«.
                                             
                                          
                                                h)
                                             
                                             
                                                A 19. cikk (1), (3) és (4) bekezdésében az EFTA-államok tekintetében a »Bizottság« szó a következőképpen értendő: »EFTA Felügyeleti Hatóság«.”.
                                             
                                          
                              
                  
                        2.
                     
                     
                        A 66xf. pont (390/2013/EU bizottsági végrehajtási rendelet) és a 66wm. pont (391/2013/EU bizottsági végrehajtási rendelet) szövegét 2020. január 1-jei hatállyal el kell hagyni.
                     
                  
         
            2. cikk
            Az (EU) 2019/317 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. december 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2019. december 13-i 317/2019 EGT vegyes bizottsági határozat hatálybalépésének napján (4), attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. december 13-án.
            
               
                  az EGT Vegyes Bizottság részéről
               
               
                  az elnök
               
               Gunnar PÁLSSON
            
         
         
            (1)  HL L 56., 2019.2.25., 1. o.
         
            (2)  HL L 128., 2013.5.9., 1. o
         
         
            (3)  HL L 128., 2013.5.9., 31. o
         
         
            (*1)  Alkotmányos követelmények fennállását nem jelezték.
         
            (4)  (lásd e Hivatalos Lap 72 oldalát).